Izvršni odbora MNZ Ljubljana, je **skladno z 8. členom PRAVILNIKA O VOLITVAH IN RAZREŠITVAH VOLJENIH ORGANOV MNZ LJ, določil datum skupščine in razpisal volitve za dne 21. 10. 2025 ter imenoval volilno komisijo[[1]](#footnote-1) v naslednji sestavi:**

Jernej Klarič, predsednik

Anton Završan, član

Sandi Kranjc, član

Tina Jeklic, članica

Dragica Istenič, zapisnikarica

»Za tajnico in zapisničarko Volilne komisije se imenuje Dragico Istenič, Tajnico MNZ Ljubljana, ki opravlja vsa administrativna opravila povezana z delom Volilne komisije. V primeru njene odsotnosti vsa opravila opravi sekretar MNZ Ljubljana Sandi Kranjec. Na dan volitev nudita vsestransko pomoč volilni komisiji«.

**Volilna komisija na podlagi sklepa IO MNZ LJ izdaja** naslednja:

**NAVODILA IN POJASNILA**

1. **SPREJEMANJE PISEMSKIH POŠILJK, NASLOVLJENIH NA VOLILNO KOMISIJO:**

Vso sprejeto pošto naslovljeno na Volilno komisijo, se zabeleži v spisovni seznam prejete pošte, ki se izdela v ta namen. Pošto lahko odpirale predsednik volilne komisije, v navzočnosti članov volilne komisije (v nujnih primerih lahko predsednik volilne komisije pooblasti člana volilne komisije, ki opravi nujno opravilo).

* PRIPOROČENA PISEMSKA POŠILJKA POSLANA PO POŠTI;

* FIZIČNO IZROČENA PISEMSKA POŠILJKA V PROSTORIH MNZ LJUBLJANA, ZA KATERO SE IZDA POTRDILO PRINESITELJU, KOPIJA PA SE SHRANI SKUPAJ S SPREJETO POŠILJKO (PRIPNE SE K POŠILJKI);
* VODENJE DNEVNIKA PREJETIH POŠILJK (LOČENO ZA OBE KATEGORIJI);
* KUVERTE Z OZNAKO »ZA VOLILNO KOMISIJO« SE HRANIJO V ZAVAROVANI /BLAGAJNI – OMARI/ PRI SEKRETARJU MNZ LJUBLJANA;

Upoštevane bodo vse pošiljke, ki so oddane na pošto najkasneje do vključno /ponedeljka/ **06. 10. 2025** **do 24.00 ure** /upošteva se poštna štampiljka/.

1. **PREGLED PRISPELIH KANDIDATUR IN ŽREB VRSTNEGA REDA POSAMEZNIH KANDIDATOV**

Volilna komisija se bo sestala v sredo **08 . 10. 2025 ob 16.00** uri v prostorih MNZ Ljubljana, kjer bo odprla vse prispele kuverte, opravila preizkus veljavnosti prispelih kandidatur in z žrebom določila vrstni red na glasovnici.

Naslednji sestanek volilne komisije bo **15. 10. 2025 ob 16.00** uri v prostorih MNZ Ljubljana kjer bo preverila morebitne ODSTOPE OD KANDIDATURE – UMIK PISNE IZJAVE (kandidati imajo to možnost do sedem dni pred dnem glasovanja to je **14. 10. 2025 do 24.00 ure).**

1. **PRIPRAVA GLASOVNIC ZA VOLITVE**

Volilna komisija bo **15. 10. 2021** pripravila glasovnice za volitve, jih spravila v kuverte po kategorijah, kuverte zapečatila in shranila v blagajni – omari. Odprle se bodo neposredno pred glasovanjem v prisotnosti vseh članov volilne komisije.

1. **POSTOPKI NA DAN VOLITEV:**

* Na podlagi poročila verifikacijske komisije (UGOTOVLJENA SKLEPČNOST) se odvijajo nadaljnje aktivnosti v zvezi s potekom volitev (poskrbeti je potrebno, da se v seznam prisotnih, tekoče vnašajo še morebitni zamudniki).
* Najkasneje pol ure pred začetkom glasovanja se zberejo predsednik in člana volilne komisije v prostoru, kjer se glasuje in pregledajo, če je prostor pripravljen za glasovanje /zagotovljena tajnost glasovanja/, zlasti pri tem preverijo, če je volilna skrinjica prazna. O tem se sestavi zapisnik, ki ga podpišejo predsednik in člana volilnega odbora.
* Volivec glasuje osebno na volišču.
* Volivec najprej izroči pooblastilo organa, ki ga zastopa, pove svoj priimek in rojstno ime, po potrebi pa tudi svoje prebivališče.
* Predsednik ali član volilne komisije ugotovi istovetnost volivca z osebnim dokumentom ali na drug način. Istovetnost se lahko ugotovi na podlagi vsakega osebnega dokumenta, ki izkazuje osebne podatke volivca.
* Nato predsednik ali član volilne komisije obkroži zaporedno številko pred imenom volivca v volilnem imeniku, volivec pa se podpiše v za to namenjen prostor v volilnem imeniku. Predsednik ali član volilne komisije preveri, ali se je volivec podpisal na pravo mesto in mu izroči glasovnico. Volivcu se izroči glasovnica tudi, če se ne more ali noče podpisati. Če se ne more podpisati zaradi telesne hibe ali drugega razloga ali če se noče podpisati, volilna komisija to posebej označi v volilnem imeniku. Predsednik ali član volilne komisije volivcu na njegovo zahtevo da pojasnilo o tehničnih vidikih glasovanja.
* V volilnem prostoru so hkrati lahko največ trije volivci (zmožnost prostora).
* Volivec glasuje tako, da na glasovnici obkroži zaporedno številko pred priimkom in imenom kandidata, za katerega glasuje.
* Ko volivec izpolni glasovnico, jo odda v glasovalno skrinjico in odide z volišča.
* Neizpolnjena glasovnica in glasovnica, na kateri ni mogoče ugotoviti, za katerega kandidata je volivec glasoval, sta neveljavni.
* Glasovnica je veljavna, če je volivec glasoval na drugačen način, kot je določeno, pa je iz nje jasno razvidno, za katerega kandidata je glasoval.
* Predsednik volilne komisije skrbi s pomočjo članov komisije za red in mir na volišču.

1. **UGOTAVLJANJE IZIDA GLASOVANJA NA VOLIŠČU**

* Ko je glasovanje končano, volilna komisija brez prekinitve začne ugotavljati izide glasovanja.
* Najprej prešteje neuporabljene glasovnice ter jih da v poseben omot in omot zapečati.
* Nato ugotovi po volilnem imeniku in po potrdilih skupno število volivcev, ki so glasovali, odpre glasovalno skrinjico, ugotovi število oddanih glasovnic, koliko glasovnic je neveljavnih in koliko glasov so dobili posamezni kandidati.
* **V primeru enakega števila glasov ali neizvolitve, se volitve ponovijo skladno s pravilnikom.**

1. **ZAPISNIK, RAZGLASITEV REZULTATOV**

* O delu volilne komisije pri ugotavljanju izida glasovanja se sestavi zapisnik. Vanj se vpiše: koliko je na MNZ volilnih upravičencev po volilnem imeniku, koliko volivcev je glasovalo po volilnem imeniku, koliko jih je glasovalo s potrdilom in koliko jih je skupno glasovalo po glasovnicah /ALI KDO NI ODDAL/, koliko glasovnic je bilo neveljavnih in koliko glasov so dobili posamezni kandidati.

* V zapisnik se vpišejo tudi morebitna posebna mnenja in pripombe članov volilne komisije, članov iz list kandidatov in pooblaščenih delegatov.
* Zapisnik podpišejo predsednik in člana volilne komisije.
* Preštete glasovnice – po posameznih kategorijah se shranijo v kuverto, ta se ustrezno zapečati (zaščiti).
* Predsednik volilne komisije razglasi izid glasovanja.

1. **HRANJENJE VOLILNIEGA GRADIVA IN GLASOVNIC**

* Volilno gradivo se hrani skladno z akti o arhiviranju gradiva MNZ Ljubljana.
* Prav tako se hranijo original pečatenje kuverte z glasovnicami po posameznih kategorijah. Odpirajo se le z dovoljenjem predsednika volilne komisije (sodelujeta oba člana).

**PREDSEDNIK VOLILNE KOMISIJE MNZ LJUBLJANA**

**Jernej Klarič, l. r.**

1. Volilno komisijo izjemoma sestavljajo štiri člani, s tem je zagotovljeno nemoteno delo v primeru nujne zadržanosti, prispevalo pa bo tudi k hitrejšemu zaključku volilnih opravil po izvedenih volitvah /preštevanje glasov in morebitne ponovitve/. [↑](#footnote-ref-1)